stanford-oval/wikipedia huggingface dataset:
Mahdi
Esittely

Mahdia ei mainita itse Koraanissa, mutta se mainitaan tärkeissä hadith-kokoelmissa. Ensimmäisen kerran kirjallisissa lähteissä mahdi mainitaan poliittisena henkilönä, kun Al-Mukhtar kapinoi umaijadien kalifaattia vastaan vuonna 686. Al-Mukhtar väitti neljännen kalifin pojan, Ibn al-Hanifiyan (k. 700 jaa.), olevan mahdi, joka pelastaisi muslimit umaijadien epäoikeudenmukaisesta vallasta.
Sunnalaisessa perinteessä mahdi tulee esiin muutama päivä ennen tuomionpäivää ja taistelee yhdessä Jeesuksen kanssa Dajjalia vastaan. Dajjal on eräänlainen väärä Messias tai Antikristus.
Šiialaisessa perinteessä mahdi tulee messiaan (Jeesus) ja Khutr-niminen profeetan kanssa. Jeesus ja Khutr eivät tule profeetan roolissa, sillä Profeetta Muhammed oli viimeinen profeetta. Mahdi tulee voittamaan Dajjalin ja hän tuo maailmalle rauhan ja vapauden sekä "oikean islamin". Eri hadithien mukaan elämä jatkuu mahdin jälkeen pitkään.[lähde? ]
Mahdista on kuitenkin erilaisia tulkintoja ja ne vaihtelevat eri islamilaisissa perinteissä ja kulttuureissa. Vuosisatojen aikana moni imaami, uskonnollinen johtaja tai hallitsija on julistanut poliittis-uskonnollisessa mielessä olevansa itse Mahdi – muiden muassa bahai-uskonnon esimuodon luonut Bab.
Eri islamilaisia tulkintoja mahdin syntymästä > Sunni- ja šiialähteiden mukaan

Mahdi on Muhammadin jälkeläinen Muhammadin tyttären Fatiman kautta.
Eri islamilaisia tulkintoja mahdin syntymästä > Sunnikäsitysten mukaan

Mahdi on syntynyt Medinassa, Saudi-Arabiassa. Tosin medina tarkoittaa yleisesti kaupunkia arabiaksi.
Mahdin isän nimi on Abdullah, joka merkitsee "Jumalan palvelijaa".
Eri islamilaisia tulkintoja mahdin syntymästä > Šiiakäsitysten mukaan

Hän syntyi 868 ja on edelleen elossa.
Hän on ollut 5-vuotiaasta lähtien poissaoleva, kätkeytynyt maallisesta maailmasta.
Hänen isänsä on  11. šiiaimaami, Hasan al-Askari.
Hänen äitinsä on Narjis, bysanttilainen prinsessa.
12-šiialaisille mahdi on 12. imaami.
Mahdin tunnuspiirteet > Sunni- ja šiialähteet

Hänen ensimmäinen nimensä on "Muhammad".
Joidenkin muslimien mukaan mahdilla on useampiakin nimiä, koska Muhammad sanoo hadith-kirjoitusten mukaan: "Hänen nimensä on kuin minun nimeni ja hänen isänsä nimi on kuin minun isäni nimi". Tämän takia mahdi tunnetaan myös nimillä: Mahmud, Ahmed, Abdul Rahman, Abdul Magid ja Abdul Hamid.
Hän on pitkä.
Hänen ruumiin-ja kasvonpiirteensä muistuttavat Muhammadia.
Mahdin tunnuspiirteet > Sunnilähteet

Hän on valkoihoinen.
Hänellä on leveä otsa ja terävä nenä.
Mahdin ilmestymisen ennusmerkit > Šiialähteet

6. Šiia-imaami, Jafar al-Sadiq, kirjoitti silloin tapahtuvan:
Sufyani, joka on Abu Sufyanin jälkeläinen, aloittaa Jordaniasta ja Palestiinasta vallankumouksen, jossa hän alistaa koko Lähi-idän tyranniansa alle Irakista Egyptiin. Abu Sufyan oli šiiojen mukaan yksi Muhammadin pahimmista vihollisista. Jotkut šiiat pitävät nykyajan Lähi-idän kriisiä tänä luvattuna ennusmerkkinä mahdin saapumisesta.
Kova kutsuhuuto kajahtaa taivaasta merkkinä Mahdin saapumisesta.
Mahdin ilmestyminen > Sunni-ja šiialähteet

Hän ja Jeesus ovat kaksi eri henkilöä.
Hän edeltää  Jeesuksen toista tulemista.
Hän tuo maailmaan rauhan, oikeudenmukaisuuden ja totuuden.
Mahdin ilmestyminen > Sunnilähteet

Jeesus lyö väärän messiaan ja antikristuksen, Dajjalin.
Kun Dajjal on lyöty, Mahdi ja Jeesus aloittavat normaalin elämän maan päällä.
Joidenkin tietojen mukaan Jeesus menee naimisiin, perustaa perheen ja kuolee. Hän saa hautapaikan Muhammadin vierestä Masjid al-Nabawiin, Medinaan.
Mahdi korjaa väärin tehdyt ja vääräuskoiset asiat islamista. Samoin Jeesus korjaa hänen nimissään tapahtuneet vääryydet, rikkoo ristit ja tappaa siat.
Mahdin ilmestyminen > Šiialähteet

Ilmestyksen alla nuorten Mahdin seuraajien joukko saavuttaa Mekan keskiyöllä.
Jokainen sotilas saa neljänkymmenen miehen voimat.
Syntiset vastustajat kutsuvat joukkonsa taisteluun.
Suuri joukko vääräuskoisia ja uskonnottomia kääntyy islamiin, kun he ovat nähneet ennustusten käyneen toteen.
Porlammin yläaste ja lukio

Porlammin yläaste ja lukio oli pienehkö koulu Lapinjärven kunnan alueella Porlammilla. Oppilaita Porlammin yläasteella oli noin 190 ja lukiossa noin 60. Porlammin peruskoulun ylimpiä luokkia ja lukiota kävivät pääsääntöisesti Lapinjärven, Myrskylän ja Artjärven oppilaat.
Porlammin lukio ja yläaste toimivat samassa rakennuksessa ja niillä oli yhteinen henkilökunta. Porlammin lukion ja yläasteen rehtorina toimi Marketta Takkala, ja henkilökuntaa koulussa oli vajaat 40 ihmistä.
Porlammin lukio perustettiin 1960-luvun alussa. Lukuvuoden 2001-2002 aikana valmistui Taitotalo, jossa sijaitsivat koulun uudet, nykyaikaiset kotitalouden ja teknisten töiden tilat. Koulun käyttöön oli myös valmistunut nykyaikaisella teknologialla varustettu 89-paikkainen auditorio, jossa on täydet valmiudet etäopetukseen ja erilaisten medioiden käyttöön opetuksessa. Koulu otti käyttöönsä lukukautena 2008 Wilma -järjestelmän, jolla opiskelijan huoltaja voi tarkastella lastensa koulunkäyntiä.
Porlammin lukio ja yläkoulu lakkautettiin sisäilmaongelmien vuoksi. Porlammin yläkoulu lakkautettiin 1.8.2014 alkaen ja oppilaat siirtyivät lähikouluihin. Porlammin lukioon ei otettu enää 1.8.2014 alkaen uusia opiskelijoita ja lukion lakkauttamisen aikataulusta päätettiin myöhemmin viimeisten opiskelijoiden valmistuttua.
Aiheesta muualla

Porlammin koulun kotisivut (Arkistoitu – Internet Archive)
Portia McGee

| Mitalit> Naisten soutu.Maa:   Yhdysvallat.MM-kilpailut  | Mitalit> Naisten soutu.Maa:   Yhdysvallat.MM-kilpailut  | Mitalit> Naisten soutu.Maa:   Yhdysvallat.MM-kilpailut  | Naisten soutu> Maa:   Yhdysvallat. |
| --- | --- | --- | --- |
|  Kultaa | München 2007 | nelonen i.p. |  |
|  Pronssia | Eton 2006 | nelonen i.p. |  |
Portia McGee (s. 9. maaliskuuta 1979 Seattle) on yhdysvaltalainen kilpasoutaja. Hän voitti perämiehettömässä nelosessa maailmanmestaruuden ja kilpaili myös olympialaisissa.
McGee sijoittui maailmanmestaruuskilpailuissa perämiehettömässä kaksikossa 12:nneksi Sevillassa 2002 ja saavutti pronssia perämiehettömässä nelosessa Etonissa 2006. Münchenin MM-kilpailuissa 2007 hän voitti perämiehettömässä nelosessa kultaa Erin Cafaron, Rachel Jeffersin ja Megan Dirkmaatin kanssa sekä sijoittui perämiehettömässä kaksikossa Anna Cumminsin kanssa seitsemänneksi. Myös Pekingin olympialaisissa 2008 McGee ja Cummins sijoittuivat kaksikkokilpailussa seitsemänneksi.
Prinsessa Daisy

| Prinsessa Daisy> Princess Daisy |
| --- | --- |
 Prinsessa Daisy pelissä Mario Party 9
Pelisarja:  Mario
Ensimmäinen peli:  Super Mario Land
Luoja:  Gunpei Yokoi
Ääninäyttelijä  (englanti):  Deanna Mustard
Lisää peliartikkeleitavideopelien teemasivulla
Prinsessa Daisy on Mario-peleissä esiintyvä hahmo, jonka ensiesiintyminen tapahtui Super Mario Land -pelissä alkuperäisellä Game Boy -käsikonsolilla.
Daisy eroaa ulkonäöltään tutummasta Prinsessa Peachista. Peachilla on vaalea tukka ja vaaleanpunainen mekko, kun puolestaan Daisylla on ruskea tukka ja oranssi mekko.
Ennen Mario Party 4:n julkaisua Daisyllä oli pitkät hiukset, kuten Peachillä. Daisyn mekko oli tällöin keltainen, jossa oli valkoisia pallopäisiä kolmioita ja hänellä oli punainen kruunu. Mario Party 4:n julkaisun jälkeen hänelle ilmeistyi lyhyet hiukset, kultainen kruunu ja oranssi-keltainen mekko.
Mario Kart Wiin Daisy Circuit -radalla on iso patsas, jossa Luigi ja Daisy tanssivat.
Esiintymiset

Prinsessa Daisy on esiintynyt seuraavissa peleissä:
Super Mario Land (Game Boy)
Super Mario Land 2: 6 Golden Coins (Game Boy)
Mario Party -pelisarja
Mario Tennis -pelisarja
Mario Golf -pelisarja
Mario Kart -pelisarja (Mario Kart: Double Dash!!:stä lähtien)
Mario Slam Basketball (Nintendo DS)
Mario Smash Football (Nintendo GameCube)
Mario Strikers: Charged Football (Wii)
Mario & Sonic at the Olympic Games (Wii, Nintendo DS)
Mario & Sonic at the Olympic Winter Games (Wii, Nintendo DS)
Mario Sports Mix (Wii)
Mario & Sonic at the London 2012 Olympic Games (Wii, Nintendo 3DS)
Super Smash Bros. Ultimate (Nintendo Switch)
Mario strikers: battle league football (Nintendo switch)
Pukki (Kuhmoinen)

Pukki
| --- | --- |
Sijainti:  Kuhmoinen Pirkanmaa Suomi
Vesialue:  Päijänne
Korkein kohta:  85 m 
Pinta-ala:  9,6 ha  
muokkaa - muokkaa wikitekstiä - muokkaa Wikidataa
Pukki  on Päijänteen saari Pirkanmaalla Kuhmoisissa.
Maantietoa

Saari on 550 metriä pitkä, 350 metriä leveä ja sen pinta-ala on 9,6 hehtaaria .
Se sijaitsee Tehinselän länsiosassa aivan Kuhmoisten kirkonkylän edustalla Sarvisalon saariryhmän ulkoreunalla. Pukista näkyy pohjoispuolella Vähä Aitasalo ja Iso Aitasalo sekä itässä saari Keidas. Pukin ympäristössä on vain kaksi pientä luotoa ja se on verrattain matala saari. Sen korkein kohta nousee vain noin 7 metriä Päijänteen pinnasta. Saarelle on rakennettu neljä vapaa-ajan asuntoa.
Historiaa

Saaren karttanimi vuoden 1938 taloudellisessa kartassa on ”Pukkisaari” . Vuoden 1985 peruskartassa on saaressa neljä mökkiä, mutta ennen sitä oli saari ollut autio.
Portillo

Portillo on muun muassa seuraavien henkilöiden sukunimi:
Alfonso Portillo (s. 1951), Guatemalan presidentti 2000–2004
Álvaro del Portillo (1914–1994), espanjalainen katolinen piispa
Anahí Giovanna Puente Portillo (s. 1983), meksikolainen näyttelijä ja laulaja
Francisco Portillo (s. 1990), espanjalainen jalkapalloilija
Javier Portillo (s. 1982), espanjalainen jalkapalloilija
José López Portillo (1920–2004), meksikolainen poliitikko, juristi, taloustieteilijä, kirjailija ja Meksikon presidentti 1976–1982
Michael Portillo (s. 1953), brittiläinen poliitikko, ministeri ja televisioesiintyjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pukinvehnät

| Pukinvehnät |
| --- | --- |
 Myllypukinvehnä (Aegilops cylindrica)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Pukinvehnät Aegilops  L.
Katso myös
   Pukinvehnät Wikispeciesissä   Pukinvehnät Commonsissa 
Infobox OKNimi-testi OK: 
Pukinvehnät (Aegilops) on heinäkasvien (Poaeae) heimoon kuuluva kasvisuku. Sukuun luetaan nykyisin kuuluvaksi noin 20 lajia. Sukuun on aikojen kuluessa kuvattu useita muitakin lajeja, mutta niiden on sittemmin todettu olevan samaa lajia jonkin jo aiemmin kuvatun lajin kanssa ja nimiltään täten synonyymejä. Esimerkiksi kruunupukinvehnän (Aegilops biuncialis) on todettu olevan sama laji kuin Aegilops lorentii ja tupsupukinvehnän (Aegilops ovata) samaa lajia kuin haropukinvehnä (Aegilops neglecta).
Suvun lajeista Suomessa on havaittu myllypukinvehnää (Aegilops cylindrica) muutamilta paikoilta lähinnä isojen kaupunkien tuntumasta. Tuoreimmat havainnot ovat Turun seudulta.
Lajeja

kruunupukinvehnä (Aegilops biuncialis)
myllypukinvehnä (Aegilops cylindrica)
turripukinvehnä (Aegilops geniculata)
haropukinvehnä (Aegilops neglecta)
tupsupukinvehnä (Aegilops ovata)
turkinpukinvehnä (Aegilops speltoides)
pörröpukinvehnä (Aegilops tauschii)
Aiheesta muualla

Finto: Kassu – Kasvien suomenkieliset nimet: Aegilops
Luettelo vuonna 1925 kuolleista henkilöistä

Tämä on luettelo vuonna 1925 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Helmikuu

1. helmikuuta – Emma Ekwall, ruotsalainen taidemaalari (s. 1838)
5. helmikuuta – Antti Aarne, suomalainen kansanrunouden ja satujen tutkija ja professori (s. 1867)
20. helmikuuta – Ole O. Lian, norjalainen ammattiyhdistysjohtaja (s. 1868)
24. helmikuuta – August Fredrik Arppe, suomalainen näyttelijä, teatterinjohtaja ja näytelmäkirjailija (s. 1854)
Maaliskuu

2. maaliskuuta – Benjamin Anneberg, suomalainen asianajaja, varatuomari, senaattori, poliitikko ja kansanedustaja (Suomalainen puolue) (s. 1865)
5. maaliskuuta – Clément Ader, ranskalainen insinööri, keksijä ja lentämisen uranuurtaja (s. 1841)
12. maaliskuuta – Arkadi Avertšenko, venäläinen kirjailija, sanomalehtimies ja satiirikko (s. 1881)
22. maaliskuuta – Nils Claus Ihlen, norjalainen poliitikko (s. 1855)
28. maaliskuuta – August Fredrik Airanne, suomalainen päätoimittaja, nimismies ja suomentaja (s. 1871)
Huhtikuu

3. huhtikuuta – Alfred de Tarde, ranskalainen kirjailija, ekonomisti, toimittaja ja pormestari (s. 1880)
14. huhtikuuta – Robert Rannikko, suomalainen maanviljelijä, kaupunginvouti ja valtiopäivämies (s. 1850)
Toukokuu

18. toukokuuta – Kaarle Prusi, suomalainen maanviljelijä, päätoimittaja ja valtiopäivämies (s. 1854)
27. toukokuuta – Zélé Agricola, suomalainen taidemaalari (s. 1838)
28. toukokuuta – Georg Leopold Topelius, suomalainen sotilas, juristi, virkamies, kartanonomistaja ja valtiopäivämies (s. 1856)
30. toukokuuta – Samuel Koskinen, suomalainen koristemaalari ja maalarimestari (s. 1850)
Kesäkuu

22. kesäkuuta – Juho Heikki Lauste, suomalainen maanviljelijä ja valtiopäivämies (s. 1858)
Heinäkuu

22. heinäkuuta – Oscar Wilhelm Andstén, suomalainen merikapteeni ja valtiopäivämies (s. 1847)
26. heinäkuuta – Antonio Ascari, italialainen autourheilija ja Grand Prix -mestari (s. 1888)
Elokuu

8. elokuuta – Paavo Kasurinen, suomalainen maanviljelijä ja valtiopäivämies (s. 1849)
16. elokuuta – August Artur Jusélius, suomalainen pankinjohtaja, tuomari, valtiopäivämies, varatuomari ja hovioikeudenneuvos (s. 1857)
Syyskuu

1. syyskuuta – Erik Karanen, suomalainen pappi, valtiopäivämies ja rovasti (s. 1854)
16. syyskuuta – Isak Andersson, suomalainen maanviljelijä, poliitikko ja kansanedustaja (SDP) (s. 1881)
Lokakuu

24. lokakuuta – Sanna Aaltonen, suomalainen ryijyjen kutoja (s. 1853)
Marraskuu

6. marraskuuta – Olaf Nordhagen, norjalainen arkkitehti (s. 1883)
20. marraskuuta – Alexandra, tanskalaissyntyinen prinsessa, Yhdistyneen kuningaskunnan kuningatar 1901–1910, kuningataräiti ja Edvard VII:n puoliso 1863–1910 (s. 1844)
28. marraskuuta – Ole Andreas Furu, norjalainen poliitikko (s. 1841)
Joulukuu

17. joulukuuta – Carl Alexander Armfelt, suomalainen kreivi, virkamies, kartanonomistaja, varatuomari ja arkistonhoitaja (s. 1850)
25. joulukuuta – Anton von Alfthan, suomalainen vapaaherra ja teollisuusjohtaja (s. 1858)
Petra Lampinen

Petra Lampinen Queertune-kuorofestivaalilla Helsingissä 2017
Petra Lampinen (s. 1975) on suomalainen säveltäjä ja muusikko. Hän on tullut tunnetuksi suomalaisten nykyrunojen säveltäjänä. Hän on muun muassa säveltänyt runoilija Anja Erämajan runokokoelman: Kuuluuko tämä teille (WSOY 2010). Lisäksi Lampinen on säveltänyt mm. Ilpo Tiihosen, Helena Sinervon ja Eino Leinon runoja. Lampinen on Kaupungin Naiset -kuoron johtaja. Lampisen perustama Kaupungin Naiset laulaa hänen säveltämäänsä suomalaista runoutta. Petra Lampinen on toiminut mm. Suomen Lausujain Liiton hallituksen jäsenenä.
Lampisen musiikkia on verrattu esim. Kaj Chydeniuksen ja Ultra Bran musiikkiin.
Tupa ryskyi, parret paukkui - Suomen kansan rivot runot

Petra Lampinen kokosi Eero Enqvistin ja Pinja Hahtolan kanssa vanhoja mm. Elias Lönnrotin ja Carl Axel Gottlundin ja D. E. D. Europaeuksen keräämiä, seksuaaliaiheisia kansanrunoja. Kirja herätti kovasti huomiota mediassa. Lampinen, Enqvist ja Hahtola kokosivat runoista näyttämöteoksen, johon Lampinen sävelsi musiikin.
Kuoronjohtaja

Petra Lampinen on Kaupungin Naiset -kuoron taiteellinen johtaja. Kaupungin Naiset esittää Lampisen säveltämää musiikkia.
Julkaisuja

Tupa ryskyi, parret paukkui - Suomen kansan rivot runot(WSOY 2015) kirjan toimittaja.
Kuuluuko tämä teille, kirjallinen äänilevy (WSOY 2010) säveltäjä, äänisuunnittelija
Way up High, The Sampo, säveltäjä, tuottaja.
Kesäkolli, Freaky Mama Ihtep2011, säveltäjä, tuottaja
My Weakest, Julia Suikki 2013, säveltäjä, tuottaja
Palkintoja

Elsa Heporauta -palkinto 2015 suomalaisen kulttuuriperinnön kehittämisestä.
Aiheesta muualla

Ylen Luovia Suhteita -dokumentti
Tupa ryskyi, parret paukkui - Rivot runot Linnan jatkoilla
Kaupungin Naiset -kuoron sivut
Siitä Pitäen -ryhmän sivut[vanhentunut linkki]
WSOY:n kirjallisuussäätiön taideapurahat 2010[vanhentunut linkki]
Teatteri Universum (Arkistoitu – Internet Archive)
Vartti-lehden haastattelu 2009 (Arkistoitu – Internet Archive)
Finnair pokkasi "pr-alan oscarin" Lontoossa -markkinointi&mainonta -lehti
Portiikki

Portiikki
Portiikki (lat. porticus) on pylväiden tai arkadien rajoittama etuhalli, pylväshalli tai pylväskäytävä. Se muodostaa ulkoilmaan rajoittuvan sisäänkäynnin rakennuksen sivulla tai sen edessä.
Portiikki oli merkittävä piirre antiikin kreikkalaisten temppeleiden arkkitehtuurissa. Kreikkalaisessa temppelissä tietynlaiseen sisäänkäyntipuolen portiikkiin viitattiin nimellä pronaos ja vastakkaisen puolen portiikkiin nimellä opisthodomos. Kreikasta se levisi roomalaiseen arkkitehtuuriin ja edelleen muihin kreikkalaisesta arkkitehtuurista vaikutteita saaneisiin tyylisuuntiin.
Raigo Mõlder

Mõlder vuonna 2015
Raigo Mõlder (s. 25. maaliskuuta 1982) on virolainen kartanlukija.
Ura

Mõlder toimi kartanlukijana maanmiehelleen Ott Tänakille. Pari kilpaili yhdessä ensimmäistä kertaa 2007, ja vakituisesti kaudesta 2014 lähtien. He ajoivat kaudella 2016 MM-sarjaa rengasvalmistaja DMACK:in WRC-tallin autolla. Kaudella 2017 Martin Järveoja siirtyi Tänakin kartanlukijaksi.
Preikestolen

Preikestolen
Preikestolenin tasanne on kooltaan noin 25×25 metriä.
Opastaulu, jossa erottuvat muun muassa Preikestolenin vaellusreitin korkeuserot.
Preikestolen tai Prekestolen (suom. saarnastuoli) on 604 metriä korkea kalliojyrkänne Lysevuonon (Lysefjorden) rannalla Stavangerin lähellä Forsandin kunnassa, Ryfylkessä. Jyrkänteen huipun koko on noin 25 kertaa 25 metriä, ja se on lähes tasainen.
Retkeily ja liikenneyhteydet

Paikka on yksi Norjan suosituimmista nähtävyyksistä ja suosituin luonnonkohde. Kesällä 2006 noin 90 000 ihmistä patikoi 7,6 kilometriä paikoitusalueelta jyrkänteen huipulle ja takaisin.
Paikoitusalueelta huipulle vie merkitty vaellusreitti, jonka varrelta voi nähdä etelänorjalaista vuoristomaisemaa. Edestakainen vaellus kestää noin kolmesta neljään tuntia. Alue sijaitsee noin tunnin ajo- ja lauttamatkan päässä Stavangerista.
Vaellus Preikestolenille on osittain erittäin jyrkkä. Reitti alkaa Preikestolhyttan-hostellilta noin 270 metrin korkeudesta ja nousee päämääräänsä 604 metriin. Matkan on arvioitu kestävän kaksi tuntia, mutta se on arvioitu ottaen huomioon lapset ja tauot. Nopeimmat voivat kulkea reitin jopa tunnissa. Vaikka korkeusero on vain noin 330 metriä ja yhdensuuntainen matka kartalla on 3,8 kilometriä suuntaansa, se on todellisuudessa paljon enemmän, sillä reitti kulkee ylös ja alas harjuja pitkin.
Kulttuuri

Preikestolenista tehty graniittiveistos on sijoitettu Forsandin tanskalaiseen ystävyyskaupunkiin Langeskoviin.
Aiheesta muualla

Kuvia tai muita tiedostoja aiheesta Preikestolen Wikimedia Commonsissa
http://www.ryfylke.com
Preikestolen
Prekestolhytta
Prinsessa Dianan muistokonsertti

Concert for Diana eli Dianan konsertti oli prinssi Williamin ja prinssi Harryn järjestämä muistokonsertti edesmenneen äitinsä, Walesin prinsessa Dianan muistoksi. Konsertti järjestettiin 1. heinäkuuta 2007 Lontoon Wembley Stadiumilla. Se televisioitiin noin 140 maahan, ja sitä katsottiin noin 500 miljoonassa kodissa. Konsertin lipputulot lahjoitetaan hyväntekeväisyysjärjestöille, joita Diana tuki. Konsertti televisioitiin myös Suomeen Yle TV2 ja Yle Teema-kanaville. Konsertissa nähtiin laulajia ja puhujia, joita prinssit William ja Harry olivat valinneet. Konsertissa esiintyivät muun muassa Elton John, Lily Allen, Nelly Furtado ja Anastacia.
Esiintyjät

Elton John  (ensimmäinen kappale) - "Your Song"
Duran Duran - "(Reach Up for the) Sunrise", "Wild Boys" and "Rio"
James Morrison - "You Give Me Something" ja "Wonderful World"
Lily Allen - "LDN" ja "Smile"
Fergie - "Glamorous" ja "Big Girls Don't Cry"
The Feeling - "Fill My Little World" ja "Love It When You Call"
Pharrell - "Drop It Like It's Hot" ja "She Wants To Move (Remix)"
Nelly Furtado - "Say It Right", "I'm Like a Bird" ja "Maneater"
English National Ballet - "Joutsenlampi" (Act IV)
Status Quo - "Rockin' All Over the World"
Joss Stone - "You Had Me" and "Under Pressure"
Roger Hodgson -  Supertramp Medley ("Dreamer", "The Logical Song" ja "Breakfast in America") ja "Give a Little Bit"
Orson - "Happiness" and "No Tomorrow"
Sir Tom Jones and Joe Perry - "Kiss", "I Bet You Look Good on the Dancefloor" ja "Ain't That A Lot of Love?" (Joss Stone kanssa)
Will Young - "Switch It On"
Natasha Bedingfield - "Unwritten"
Bryan Ferry - "Slave to Love", "Make You Feel My Love" ja "Let's Stick Together (Extended)"
Anastacia - "Superstar" musikaalista Jesus Christ Superstar
Connie Fisher and Andrea Ross - "Memory" musiikaalista Cats
Andrea Bocelli - "The Music of the Night" musikaalista The Phantom of the Opera
Josh Groban and Sarah Brightman - "All I Ask of You" musikaalista The Phantom of the Opera
Donny Osmond, Jason Donovan ja Lee Mead featuring the Chickenshed Theatre Company - "Any Dream Will Do" from Joseph and the Amazing Technicolor Dreamcoat
Rod Stewart - "Maggie May", "Baby Jane" and "Sailing"
Kanye West - "Gold Digger", " Touch the Sky", "Stronger", "Diamonds from Sierra Leone" ja "Jesus Walks"
P. Diddy - "I'll Be Missing You"
Take That - "Shine", "Patience" ja "Back for Good"
Ricky Gervais - "Freelove Freeway" (featuring Mackenzie Crook), "Chubby Little Loser"
Elton John (viimeiset kappaleet) - "Saturday Night's Alright For Fighting" "Tiny Dancer" "Are You Ready For Love"
Aiheesta muualla

Concert for Diana (Arkistoitu – Internet Archive) (englanniksi)
Powerhouse

Powerhouse voi tarkoittaa ainakin seuraavia:
”Powerhouse”, Raymond Scottin säveltämä kappale
Powerhouse, Deep Purple -yhtyeen kokoelma-albumi vuodelta 1977
Powerhouse, Mustasch-yhtyeen albumi vuodelta 2005
Powerhouse Museum, tekniikan museo Sydneyssä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Powerhouse”, voi hakea sivunnimihaulla, laajalla sivunnimihaulla tai tekstihaulla.
RC

RC tarkoittaa seuraavia asioita:
radio-ohjaus, RC, englannin sanoista radio control, laitteen kaukokäyttö radiosignaalien välityksellä
redusoimaton kompleksisuus, RC, älykkään suunnittelun käsite
Ratchet & Clank, RC, PlayStation-pelisarja
Rc, ruotsalaisen ASEAn valmistama sähköveturisarja, johon kuuluvat seuraavat veturimallit:
Rc1
Rc2
Rc3
Rc4
Rc6
rc, Myyrmannin räjähdyksen aiheuttaneen Petri Gerdtin nimimerkki Kotikemia-keskustelufoorumissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RC”, voi hakea sivunnimihaulla, laajalla sivunnimihaulla tai tekstihaulla.